### Beslutningstema

Under dette punkt træffes beslutning om processen for udarbejdelse af Erhvervsstrategi for Tønder Kommune.

### Historik

På møde i Klima-, Vækst- og Udviklingsudvalget den 7. december 2022 var formandsskabet og direktøren for Tønder Erhvervsråd inviteret til dialogmøde. Her blev aftalt, at der skal holdes 4 dialogmøder i 2023, hvor udvalgte temaer drøftes. Efterfølgende blev det i udvalget aftalt, at de kommende dialogmøder skal danne afsættet for en Erhvervsstrategi for Tønder Kommune.

### Sagsfremstilling

Forvaltningen har udarbejdet et forslag til en proces for udarbejdelse af erhvervsstrategien. Det er hensigten, at erhvervsstrategien skal sætte retningen for vækst og udvikling i Tønder Kommune. Erhvervsstrategien skal samle de indsatser relateret til erhvervsområdet, som Klima-, Vækst- og Udviklingsudvalget står i spidsen for jf. kompetenceplanen. Strategien udarbejdes i samarbejde med Tønder Erhvervsråd, som er udfører på en del af opgaverne på erhvervsområdet.

Udover Tønder Erhvervsråd er der en række øvrige aktører på området. Disse er beskrevet i vedhæftede "Aktørlandskab" med henblik på at tydeliggøre Tønder Erhvervsråds opgaver og snitflader til øvrige aktører.

### Kommunaldirektøren indstiller,

at oplægget til strategiproces godkendes.

### Beslutning

Indstillingen godkendt med den tilføjelse, at der holdes et temamøde i Kommunalbestyrelsen før erhvervsstrageien sendes til politisk behandling.